# Titoktartási megállapodás

|  |  |
| --- | --- |
| amely létrejött egyrészről a  **……………………………..** | |
| Székhelye: |  |
| Cégjegyzék szám: |  |
| Adószám: |  |
| Képviseli: |  |
| (a továbbiakban: **Társaság**), | |
| másrészről a   |  |  |  | | --- | --- | --- | | **Debreceni Egyetem** | | | | Székhelye: | 4032 Debrecen, Egyetem tér 1. | | Intézményi azonosító:  Adószáma: | FI 17198  15329750-4-09, | | Képviseli: | Dr. Szilvássy Zoltán rektor, jelen megállapodás tekintetében az RH/672/2020. iktatószámú meghatalmazás alapján Dr. Husi Géza dékán, Műszaki Kar |   (a továbbiakban: **Egyetem**)  együttesen Felek (a továbbiakban: **Felek**)  között az alább jelzett napon és helyen, a következő határidőkhöz és feltételekhez igazodva. | |

1. **Előzmények**
   1. …………………… *(név)* (Neptun kód: ……………..) (a továbbiakban: Hallgató), az Egyetem Műszaki Karának ………………………….. BSc/MSc/ szakirányú továbbképzési szakos hallgatója a *„*……………………………………………………………….*”* című szakdolgozatában, diplomatervében vagy diplomamunkájában (a továbbiakban: Diplomamunka) olyan bizalmasnak minősülő információkat, adatokat rögzít, amelyek zártkörű kezelése (a továbbiakban: titkosítása) indokolt a Társaság üzleti érdekeinek védelme érdekében.
2. **A megállapodás tárgya**
   1. Az Egyetem jelen megállapodás aláírásával tudomásul veszi, hogy a Diplomamunkában szereplő, a Diplomamunkával összefüggésben a Társaságtól származó személyes, informatikai, üzleti, műszaki és egyéb információ (a továbbiakban együttesen: Információ) bizalmas természetű és a Társaság tulajdonát képezi. Felek jelen megállapodás aláírásával tudomásul veszik és kijelentik, hogy az elkészült Diplomamunka és mellékletei jelen titoktartási megállapodás hatálya alá tartoznak.
3. **Felek jogai és kötelezettségei**
   1. A 2.1. pontban foglaltakra tekintettel az Egyetem a Diplomamunkát a titoktartás szabályai és a Tanulmányi- és Vizsgaszabályzatban (a továbbiakban: TVSZ) foglaltak szerint köteles kezelni. Az Egyetem vállalja, hogy a Diplomamunkát üzleti titokként kezeli, azt a szerződés időtartama alatt harmadik személyek tudomására nem hozza, illetve semmilyen módon nem teszi hozzáférhetővé a Társaság előzetes írásbeli engedélye nélkül.
   2. Felek rögzítik, hogy az Egyetem jelen megállapodás aláírásával engedélyezi a Diplomamunka TVSZ szerinti titkosítását valamint a Diplomamunka védésének zártkörűvé nyilvánítását.
   3. Társaság kijelenti, hogy az Egyetem TVSZ-ében a titkosított szakdolgozatok kezelésének eljárási rendjében foglaltakat megismerte és az abban foglalt rendelkezéseket a jelen megállapodás alkalmazásának vonatkozásában elfogadja. A TVSZ elérhető az alábbi linken a Szabályzatok menüpontban: [http://unideb.hu](http://unideb.hu/portal/sites/default/files/szabalyzatok/TVSZ_150625.pdf)
   4. Az Egyetem vállalja, hogy a TVSZ szerint eljárásrend alkalmazásával zártkörű védésen kerül sor a titkosított Diplomamunka megvédésére. A 3.1. pontban előírt titoktartási kötelezettség alól kivételt képez a Diplomamunka megvédésének folyamata, ahol az értékelő bizottság tagjai – előzetes titoktartási nyilatkozat aláírását követően – megismerik a Diplomamunka tartalmát.
   5. Az Egyetem kötelezettséget vállal arra, hogy kizárólag azok a munkavállalói ismerhetik meg a Diplomamunka tartalmát, akik tekintetében ez feltétlenül szükséges a Diplomamunka intézményen belüli, szabályos kezelése céljából. Az Egyetem köteles gondoskodni arról, hogy a titoktartási kötelezettség kiterjed az Egyetem munkavállalóira.
   6. Felek megállapodnak, hogy a TVSZ-ben foglalt szabályok szerint a titkosított Diplomamunka kapcsán az alábbi adatok nyilvánosak, azaz nem képezik jelen megállapodás tárgyát:
4. a Diplomamunka címe, a szerző és a témavezető neve, valamint a védés időpontja;
5. a titkosítás ténye és a titkosítás határidejének várható lejárta.
   1. Felek megállapodnak, hogy jelen megállapodás időtartama az aláírásának napjától számított 5 év időtartamra szól. Ennek megfelelően a Diplomamunkára vonatkozóan az Egyetem titoktartási kötelezettsége öt év elteltével megszűnik és Társaság hozzájárul, hogy ezen idő leteltét követően a Diplomamunka nyilvánosságra kerüljön.
   2. Felek rögzítik, hogy a 2018. évi LIV. törvény alapján az üzleti titok akkor is törvényes védelem alatt áll, ha külön szerzői jogi védelemben, szabadalmi oltalomban, használati mintaoltalomban vagy egyéb, jogszabályokban meghatározott, szellemi alkotásokra vonatkozó jogi védelemben nem részesül.
   3. Felek rögzítik, hogy a jelen megállapodás szerinti titoktartási kötelezettség nem érvényesíthető államigazgatási (így különösen adóügyi) és bírósági eljárásban, továbbá azokban az esetekben, amikor jogszabály írja elő, hogy az információt a jogszabályban megjelölt személlyel közölni kell (pl. közérdekű, vagy közérdekből nyilvános adatok közlése), ezért ezekre nézve kölcsönösen és előzetesen mentesítik egymást a titoktartási kötelezettség alól, azzal a feltétellel, hogy Felek kötelesek előzetesen értesíteni egymást a jogszabályi kötelezettségről, illetve az eljárások tényéről és jogszabály alapján, illetve az eljárás során átadandó információk mértékéről.
   4. Nem állapítható meg titoktartási kötelezettség továbbá az információk következő csoportjára:
6. azon információ, amely nem az Egyetem hibájából vagy szerződésszegésének következtében került nyilvánosságra;
7. azon információ, amely a Társaság tudtán kívül már az átadás időpontjában közismert vagy bárki számára megismerhető volt;
8. azon információ, amely olyan személy által jutott nyilvánosságra, akiért Felek nem felelnek.
   1. Felek a következő kapcsolattartó személyeken keresztül értesítik egymást jelen szerződéssel kapcsolatosan.

Az Egyetem részéről:

Név, beosztás:

Telefon:

E-mail:

A Társaság részéről:

Név, beosztás:

Telefon:

E-mail:

Felek a kapcsolattartók személyében bekövetkezett változásokról kötelesek egymást haladéktalanul, de legfeljebb három munkanapon belül írásban tájékoztatni.

1. **Egyéb rendelkezések**
   1. Felek a jelen megállapodásból eredő vitás kérdéseket elsődlegesen tárgyalás útján egymás között rendezik, amennyiben ez 60 napon belül nem vezet eredményre, úgy Felek a Polgári Perrendtartásról szóló törvény mindenkori szabályai szerint járnak el.
   2. A jelen megállapodásban nem szabályozott kérdések tekintetében az üzleti titokról szóló 2018. évi LIV. törvény, a Ptk. rendelkezései, a hatályos magyar jogszabályok és a TVSZ rendelkezései az irányadók.
   3. Jelen megállapodás 3 (azaz három) egymással szó szerint egyező eredeti példányban készült, melyből 2 (azaz kettő) példány az Egyetemet, és 1 (azaz egy) példány a Társaságot illeti meg.

Felek jelen szerződést, mint akaratukkal mindenben megegyezőt, jóváhagyólag és saját kezűleg írták alá.

|  |  |
| --- | --- |
| ………………………., ……………………………..  A **……………………….** (Társaság) képviseletében: | Debrecen, …………………………..  A **Debreceni Egyetem** képviseletében: |

|  |  |
| --- | --- |
| …………………………….…………………… | …………………………….…………………… |
| …………..  ügyvezető | Dr. Husi Géza  dékán  Műszaki Kar |
|  |  |
|  | Szakmai ellenjegyző: |
|  | ……………………………… |
|  | ………………… |
|  | témavezető |

A fenti megállapodásban foglaltakat megismertem és tudomásul vettem:

Debrecen, ……………………………………

…………………………….……………………

………………………….

hallgató